Ḍjoko Susanto

Ḍjoko Susanto , nyama Tionghoa : Kwok Kwie Fo , (lahèr 9 Pèbruari 1950) panèka sala sèttong pangosaha asal Inḍonèsia. Salèrana panèka sè anḍi' tor sè maddhek Alfamart group, usaha ritel minimarket. È taon 2014, Forbes nyebbhut tor nepataghi sala sèttong orèng soghi nomer 10 è Inḍonèsia.

 Kaoḍi'ân Awwâl 
Ḍjoko panèka ana' nomer ennem ḍâri sapolo tan- tarètana. Ḍjoko asakola è SD Tionghoa Bei Hoa bân saterrossa è SMP Tionghoa Pa Chung. È taon 1965, Ḍjoko nerrossaghi penḍiḍghânna è SMA Pa Chung (samangkèn bâdâ è SMA Negeri Jakarta 10), namong bâkto napa' ka kellas sèttong (tengnga taon 1966), Ḍjoko èpaksa ambu ḍâri sakola'an polana pamarènta Inḍonèsia notop sakola'an Tionghoa .Endah, Alberthiene (2013). Dari Warung Menuju Alfamart: Perjalanan Inspiratif Djoko Susanto. Jakarta: Gramedia. ISBN 9789792298574. Omor 17 taon, abâ'na molaè ngalola usahana orèng towana, kios sè seḍerhana sè èsebbhut Toko Sumber Bahagia è Pasar Arjuna,[4] pasar traḍisional è Jakarta. Kios ghâpanèka ajhuwâl kaparlowan pokok, saterrossa Ḍjoko jhughân ajhuwâl roko', bân akhèrra namong èfokusaghi ka'angghuy ajhuwâl roko'. Kasoksèsan ka'ḍinto matakerjhât perhatian Putera Sampoerna, se anḍi' sala settong perusaha'an bhâko bân roko' cengkèh se paleng rajâ è Inḍonèsia è bâkto ghâpaneka kaḍuwâ'na atemmo neng è awwâl taon 1980 bân sepakat è taon 1985 ka'angghuy alako abhâreng 15 kios è pan-bârâmpan lokasi è Jakarta. Tangghâl 27 Agustus 1989, lahèr hasèl kolaborasi laènna: Alfa Toko Guḍang Rabat, usaha ala supermarket. Nyamana "Alfa" èpèlè polana asèfat netral, ta' nganḍung nyamana sala sèttong ḍâri sè maddhek. Alfa Toko Guḍang Rabat arèya sè dhâddhi khas bân jhâlân kasoksèsan Ḍjoko kalabân merèk dhâghângan sè anyama Alfa.

 Perusaha'an 
Salèrana nerrossaghi kemitra'anna bân Potera Sampoerna. Saterrossa, raksasa rokok internasional Philip Morris International melle saham Putera è HM Sampoerna. PMI saterrossa ajhuwâl 70 persen saham ritel HM Sampoerna ka Ḍjoko, polana ta' terro alako è lowar proḍuk inti. È bâbâ kakobasa'anna dhibi', Ḍjoko lajhu ngèmbangaghi usaha ritel PT. Sumber Alfaria Trijaya Tbk, sè ngopèrasi lebbi ḍâri 5.500 toko è bâbâna pan-bârâmpan merek akadhi Alfamart, Alfa Express, Alfamidi, bân Lawson.

 Sombher